CELEX: 52020DP0155
Language: lt
Date: 1592438400000
Title: Europos Parlamento sprendimas neprieštarauti 2020 m. gegužės 28 d. Komisijos deleguotajam reglamentui, kuriuo iš dalies keičiamas 2015 m. spalio 26 d. Deleguotasis reglamentas (ES) 2016/101, kuriuo pagal Europos Parlamento ir Tarybos reglamento (ES) Nr. 575/2013 105 straipsnio 14 dalį papildomos to reglamento nuostatos dėl rizikos ribojimo principais pagrįsto vertinimo techninių reguliavimo standartų (C(2020)03428 – 2020/2668(DEA))

2021 9 8   
            
            
               LT
            
            
               Europos Sąjungos oficialusis leidinys
            
            
               C 362/179
            
         
      P9_TA(2020)0155
      Neprieštaravimas deleguotajam aktui: rizikos ribojimo principais pagrįsto vertinimo techniniai reguliavimo standartai
      Europos Parlamento sprendimas neprieštarauti 2020 m. gegužės 28 d. Komisijos deleguotajam reglamentui, kuriuo iš dalies keičiamas 2015 m. spalio 26 d. Deleguotasis reglamentas (ES) 2016/101, kuriuo pagal Europos Parlamento ir Tarybos reglamento (ES) Nr. 575/2013 105 straipsnio 14 dalį papildomos to reglamento nuostatos dėl rizikos ribojimo principais pagrįsto vertinimo techninių reguliavimo standartų (C(2020)03428 – 2020/2668(DEA))
      (2021/C 362/37)
      
         Europos Parlamentas,
      
      
                  —
               
               
                  atsižvelgdamas į Komisijos deleguotąjį reglamentą (C(2020)03428),
               
            
                  —
               
               
                  atsižvelgdamas į Komisijos 2020 m. gegužės 29 d. laišką, kuriame ji prašo Parlamento pareikšti, kad jis neprieštarauja deleguotajam reglamentui,
               
            
                  —
               
               
                  atsižvelgdamas į Ekonomikos ir pinigų politikos komiteto 2020 m. birželio 9 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į Sutarties dėl Europos Sąjungos veikimo 290 straipsnį,
               
            
                  —
               
               
                  atsižvelgdamas į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (1), ypač į jo 105 straipsnio 14 dalį,
               
            
                  —
               
               
                  atsižvelgdamas į 2010 m. lapkričio 24 d. Europos Parlamento ir Tarybos reglamento (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (2), 13 straipsnį,
               
            
                  —
               
               
                  atsižvelgdamas į 2020 m. balandžio 22 d. Europos bankininkystės institucijos pagal Reglamento (ES) Nr. 575/2013 105 straipsnio 14 dalį pateiktą techninio reguliavimo standarto projektą (EBA/RTS/2020/04),
               
            
                  —
               
               
                  atsižvelgdamas į Darbo tvarkos taisyklių 111 straipsnio 6 dalį,
               
            
                  —
               
               
                  atsižvelgdamas į Ekonomikos ir pinigų politikos komiteto rekomendaciją dėl sprendimo,
               
            
                  A.
               
               
                  kadangi deleguotuoju aktu, reaguojant į COVID 19 protrūkį, laikinai iš dalies keičiama bankų sektoriaus rizikos ribojimo sistema; visų pirma siekiant sušvelninti itin didelio rinkos svyravimo poveikį rizikos ribojimo principais pagrįsto vertinimo sistemai, deleguotuoju aktu sumavimo koeficientas, naudojamas bendrai papildomų vertės koregavimų (AVA) sumai apskaičiuoti pagal pagrindinį metodą, iki 2020 m. gruodžio 31 d. padidinamas nuo 50 % iki 66 %, kad įstaigos galėtų atlaikyti dabartinį itin didelį rinkos svyravimą; dėl to sumažėtų bendra papildomų vertės koregavimų suma, taigi sumažėtų iš įstaigų bendro 1 lygio nuosavo kapitalo atskaitoma suma;
               
            
                  B.
               
               
                  kadangi šis deleguotasis aktas turėtų įsigalioti kuo greičiau, kad šį ketvirtį ir iki metų pabaigos įstaigoms būtų užtikrinta greita parama kapitalu;
               
            
               
                  1.
               
               
                  pareiškia, jog neprieštarauja Komisijos reglamento projektui;
               
            
               
                  2.
               
               
                  paveda Pirmininkui perduoti šį sprendimą Tarybai ir Komisijai.
               
            
         (1)  OL L 176, 2013 6 27, p. 1.
      
         (2)  OL L 331, 2010 12 15, p. 12.